# Zámer PTK

v rámci prípravy podaktivít národného projektu Príležitosť pre všetkých
Podaktivita B1: Príprava a realizácia vzdelávacích činností

## Účel dokumentu

Vstup pre prípravu podkladov pre vyhlásenie prípravných trhových konzultácií (PTK):
- Zámer PTK
- Zhrnutie predmetu PTK
- Okruhy tém PTK

## Zámer PTK

Predmetom prípravných trhových konzultácií je preverenie a konzultácia možností realizácie vzdelávacích činností v rámci podaktivity B1 národného projektu Príležitosť pre všetkých, zameraných na posilnenie informovanosti a budovanie kapacít v oblasti desegregácie vo vzdelávaní.

Cieľom PTK je:
- oboznámiť potenciálnych dodávateľov so zámerom podaktivity, jej cieľmi, rozsahom a harmonogramom,
- overenie realizovateľnosti a nastavenie primeranosti požiadaviek na plnenie predmetu PTK u relevantných hospodárskych subjektov.
- prekonzultovať a spresniť návrh tematických modulov, obsahových rámcov, foriem a metodík vzdelávania,
- vyhodnotiť možnosti prispôsobenia obsahu lokálnemu kontextu v jednotlivých lokalitách,
- prijať rozhodnutia smerujúce k definovaniu optimálnych požiadaviek na odborné a realizačné zabezpečenie predmetného vzdelávacieho programu,
- pripraviť podklady pre transparentné a otvorené verejné obstarávanie dodávateľa vzdelávacích činností.
- organizátor PTK (MŠVVaM SR) sleduje prostredníctvom týchto konzultácií najmä:
- zabezpečenie odborne kvalitnej a metodicky ucelenej ponuky vzdelávania so zreteľom na princípy ľudských práv, inklúzie a sociálnej spravodlivosti,
- dosiahnutie postojovej zmeny účastníkov a účastníčok prostredníctvom zážitkových foriem vzdelávania a reflektívnej praxe,
- identifikáciu možných rizík a prekážok v procese realizácie a návrhy na ich riešenie,
- overenie formátu, rozsahu a kombinácie prezenčných a online foriem vzdelávania v rámci plánovanej implementácie v 13 lokalitách,
- zabezpečenie rovnomerného pokrytia tematických oblastí vzdelávania vzhľadom na potreby cieľovej skupiny.

## Zhrnutie predmetu PTK

Predmetom PTK je príprava a realizácia komplexného vzdelávacieho programu, zameraného na:
- zvyšovanie povedomia o negatívnych dôsledkoch segregácie vo vzdelávaní,
- posilňovanie hodnotového rámca účastníkov v súlade s princípmi rovnosti, rozmanitosti a rešpektu,
- rozvoj interkultúrnych kompetencií a komunikačných zručností,
- podpora schopnosti identifikovať a iniciovať zmenu v lokálnom kontexte.

Vzdelávací program bude realizovaný v 13 lokalitách (pilotné desegregačné projekty), pričom:

* minimálny počet účastníkov je 550 osôb,
* program treba akreditovať podľa zákona o mládeži (zákon 282/2008 Z.z)
* program bude kombinovať prezenčné a online formy vzdelávania,
* prezenčná časť bude realizovaná ako dvojdňové bloky (2 × 8 hodín) v jednotlivých lokalitách,
* online forma môže doplniť alebo rozšíriť jednotlivé moduly podľa charakteru a náročnosti témy.

Zámerom je zabezpečiť odborne garantované, zážitkové a interaktívne vzdelávanie, ktoré sa bude realizovať prostredníctvom zazmluvneného hospodárskeho subjektu, disponujúceho relevantnou expertízou, skúsenosťami a kapacitami.

Realizácia vzdelávania je plánovaná od ukončenia verejného obstarávania predbežne do apríla 2027.

## Okruhy tém PTK

V rámci prípravných konzultácií budú predmetom diskusie najmä nasledovné oblasti:
- návrh a obsahové vymedzenie jednotlivých vzdelávacích modulov,
- vhodnosť zvolených pedagogických prístupov, techník a metodík,
- rozsah a periodicita realizácie vzdelávania, vrátane kombinácie formátov (prezenčne/online),
- mechanizmy spätnej väzby a hodnotenia dopadu vzdelávania na účastníkov,
- odborné a technické kapacity dodávateľov, ich predchádzajúce skúsenosti a portfólio,
- možnosti adaptácie vzdelávacieho programu podľa potrieb jednotlivých lokalít,
- riziká spojené s citlivosťou témy a návrhy na ich pedagogické uchopenie,
- návrhy na zabezpečenie udržateľnosti a širšieho využitia vzdelávacieho programu po ukončení projektu

## Ďalší postup

PTK sa plánuje zrealizovať 9. septembra 2025. Výstupy z PTK budú slúžiť ako podklad pre prípravu súťažných podkladov a následného verejného obstarávania dodávateľa vzdelávacích činností v rámci podaktivity B1 národného projektu Príležitosť pre všetkých.